b'\n_START_ARTICLE_\nPiikaj\xc3\xa4rven lentokentt\xc3\xa4\n_START_SECTION_\nHistoria\n_START_PARAGRAPH_\nPiikaj\xc3\xa4rven lentokentt\xc3\xa4 sai alkunsa 1930-luvulla, kun Ilmavoimilla oli tarve saada varakentt\xc3\xa4 Satakuntaan. Paikaksi valikoitui mets\xc3\xa4palon ansiosta puustosta vapaana ollut hiekkakangas Kokem\xc3\xa4ell\xc3\xa4 Piikaj\xc3\xa4rven maastossa. Suunnittelu aloitettiin vuonna 1934, kentt\xc3\xa4 valmistui kuitenkin vasta jatkosodan aikana vuonna 1943. Kentt\xc3\xa4 oli Puolustusvoimien omistuksessa 1950-luvun loppuun saakka, jolloin se luovutettiin paikallisille lentoharrastajille. Metsittynyt kentt\xc3\xa4 kunnostettiin ja purjelentotoiminta alkoi vuonna 1959.'